
GRAD POŽEGA
Upravni odjel za samoupravu
Povjerenstvo za provedbu  javnog natječaja za prijam
vježbenika radi osposobljavanja na radnom mjestu
Višeg stručnog suradnika za udruge, sport, turizam,
vjerske zajednice i nacionalne manjine
KLASA: 132-01/26-01/6
URBROJ: 2177-1-04/04-26-3
Požega, 21. kolovoza 2026.
[bookmark: _Hlk181968166]Na temelju članka 20. stavka 4. i članka 22., Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18., 112/19. i 17/25.) i Rješenja o  osnivanju i imenovanju imenovanju Povjerenstva za provedbu javnog natječaja za prijam vježbenika u Upravni odjel za samoupravu radi obavljanja vježbeničke prakse na radnom mjestu Višeg stručnog suradnika za udruge, sport, turizam, vjerske zajednice i nacionalne manjine, KLASA: 132-01/26-01/5, URBROJ: 2177-1-04/01-26-1 od 7. kolovoza 2026. godineobjavljuje se sljedeća
LISTA KANDIDATA I POZIV
na prethodnu provjeru znanja i sposobnosti (pisano testiranje) kandidata prijavljenih 
na javni natječaj za prijam vježbenika
I. Javni natječaj za prijam vježbenika u Upravni odjel za samoupravu radi obavljanja vježbeničke prakse na radnom mjestu Višeg stručnog suradnika za udruge, sport, turizam, vjerske zajednice i nacionalne manjine, (u nastavku teksta: natječaj), objavljen je u Narodnim novinama, broj: 83/26. od 29. srpnja 2026., na Hrvatskom zavodu za zapošljavanje, Područni ured Požega, te na oglasnoj ploči i na službenoj internetskoj stranici Grada Požege.
II. Povjerenstvo za provedbu javnog natječaja za prijam vježbenika u Upravni odjel za samoupravu radi obavljanja vježbeničke prakse na radnom mjestu Višeg stručnog suradnika za udruge, sport, turizam, vjerske zajednice i nacionalne manjine (u nastavku teksta: Povjerenstvo), utvrdilo je sljedeću:
	LISTU KANDIDATA
koji ispunjavaju formalne uvjete propisane natječajem

	REDNI BROJ
	LOZINKA KANDIDATA* 

	1.
	MJ69410

	2. 
	MM35052

	3.
	ANJ98401

	4.
	PG01082

	5.
	PŽ74571

	6.
	LD64803

	7.
	SP56186

	8.
	KF84569

	9.
	TDŽ61525

	10.
	MG56799



*Kandidati se na provjeru znanja testiranjem pozivaju prema lozinci koja se sastoji od početnih slova imena i prezimena kandidata te zadnjih pet znamenki OIB-a kandidata.
Povjerenstvo poziva kandidata s gornje liste na prethodnu provjeru znanja putem pisanog testiranja koje će se održati u četvrtak, 27. kolovoza 2026., s početkom u 9,00 sati u Gradskoj vijećnici, Trg Sv. Trojstva 1, 34000 Požega.
III. PRAVILA TESTIRANJA
Ako kandidat ne pristupi testiranju smatra se da je povukao prijavu na natječaj. 
Kandidati su na testiranje dužni ponijeti kemijsku olovku, te predočiti osobnu iskaznicu ili putovnicu, radi utvrđivanja identiteta. Kandidati koji ne mogu dokazati identitet ne mogu pristupiti testiranju.
Nakon utvrđivanja identiteta kandidata, započinje se sa pisanjem testa.
Kandidatima će biti podijeljena pitanja za testiranje iz Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Statuta Grada Požege (Službene novine Grada Požege, broj: 2/21., 11/22. i 3/26.), Zakona o udrugama (Narodne novine, broj: 74/14., 70/17., 89/19. i 151/22.), Zakona o sportu (Narodne novine, broj: 141/22.), Zakona o medijima (Narodne novine, broj: 50/04., 84/11., 81/13. i 114/22.), Ustavnog Zakona o pravima nacionalnih manjina (Narodne novine, broj: 155/02., 47/10., 80/10. i 93/11.), Uredbe o kriterijima, mjerilima, i postupcima financiranja i ugovaranja programa i projekata od interesa za opće dobro koje provode udruge i druge organizacije civilnog društva (Narodne novine, broj: 26/15. i 37/21.) i Odluke o financiranju programa i projekata udruga od interesa za opće dobro u Gradu Požegi (Službene novine Grada Požege, broj: 14/15. i 17/18.) . Svaki točan odgovor nosi 1 bod po pitanju, odnosno sveukupno 10 bodova.
Na testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
Testiranje traje maksimalno 45 minuta.
Intervju se provodi s kandidatima koji su ostvarili najmanje 50% bodova iz provjere znanja na provedenom testiranju. Rezultati intervjua boduju se od 1 do 10 bodova.
Povjerenstvo kroz intervju s kandidatima, u pravilu, provjerava znanje vezano uz radno mjesto na koje su se prijavili te utvrđuje snalažljivost, komunikativnost, kreativnost, profesionalne ciljeve i motivaciju za rad u Gradu Požegi.
Intervju će se održati također u četvrtak, 27. kolovoza 2026., s početkom u 12,00 sati, o čemu će  kandidati  biti obaviješteni prilikom dolaska na pisanu provjeru.
Nakon provedenog postupka, Povjerenstvo sastavlja izvješće o provedenom postupku i utvrđuje rang-listu kandidata prema ukupnom broju ostvarenih bodova na pisanom testiranju i intervjuu.
Povjerenstvo dostavlja službeniku ovlaštenom za privremeno obavljanje poslova pročelnika Upravnog odjela za samoupravu Grada Požege izvješće o provedenom postupku koje potpisuju svi članovi Povjerenstva.
Službenik ovlašten za privremeno obavljanje poslova pročelnika Upravnog odjela za samoupravu Grada Požege donosi rješenje o prijmu u službu koje dostavlja svim kandidatima javnom objavom na službenoj internetskoj stranici Grada Požege. Dostava rješenja svim kandidatima smatra se obavljenom istekom osmog dana od dana javne objave rješenja na službenoj internetskoj stranici Grada Požege.
Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu. 
Protiv rješenja o prijmu u službu dopuštena je žalba koja se podnosi Gradonačelniku Grada Požege, u roku petnaest dana od dana dostave rješenja o prijmu u službu.
IV. Ova lista kandidata i poziv objavljuje se na službenoj internetskoj stranici Grada Požege (www.pozega.hr) i na oglasnoj ploči Grada Požege.

PREDSJEDNIK POVJERENSTVA:
Josip Pavković, mag.iur., v.r.
ČLANOVI POVJERENSTVA:
Klara Miličević, dipl.iur., v.r.
Mihaela Pačarek, mag.publ.admin., v.r.

